Държавен вестник, бр. 9, 2010 г., стр. 21

БРОЙ  9	
Д Ъ Р Ж А В Е Н  В Е С Т Н И К 	
СТР.  21  
(4) В случаите по ал. 3 кандидатът може да 
откаже прехвърляне на заявлението за подпо­
магане в следващ период на прием, за което 
изпраща уведомително писмо до изпълнителния 
директор на РА.“
§ 14. В чл. 41, ал. 1, т. 2 се правят следните 
допълнения:
1. След думата „документи“ се поставя за­
петая и се добавя „като:“.
2. Създават се букви „а“ – „д“:
„а) проверката на място се извършва в при­
съствието на ползвателя, упълномощен негов 
представител или служител; в случай че кан­
дидатът, упълномощен негов представител или 
служител не е открит при проверката на място, 
тя се извършва в присъствието на свидетел;
б) след приключване на проверката на място 
служителят на РА представя протокола с ре­
зултатите от проверката за подпис на лицето 
по буква „а“, който има право да напише в 
протокола обяснения и възражения по напра­
вените констатации; когато ползвателят на 
помощта, упълномощеният негов представител 
или служител откаже да подпише протокола 
или не е открит при извършване на проверката 
на място, протоколът се подписва от свидетел;
в) копие от протокола по буква „б“ се пре­
доставя на ползвателя, упълномощения негов 
представител или служител веднага след при­
ключване на проверката на място;
г) в случай че ползвателят на помощта, 
упълномощен негов представител или служител 
не е открит при извършване на проверката 
на място, РА уведомява кандидата, като му 
изпраща копие от протокола;
д) в срок до 10 работни дни от получаването 
на протокола за проверката на място ползва­
телят може да направи възражения и да даде 
обяснения по направените констатации пред 
изпълнителния директора на РА.“
§ 15. В чл. 44 се правят следните изменения 
и допълнения:
1. Досегашният текст става ал. 1.
2. Създават се ал. 2 и 3:
„(2) Ползвателите, които се явяват възложи­
тели по чл. 7 и чл. 14, ал. 4 и 5 ЗОП и/или чл. 1, 
ал. 4 НВМОП, провеждат съответните проце­
дури за избор на изпълнител/и на дейности­те 
по проекта след сключване на договора за 
отпускане на финансова помощ, с изключение 
на процедурите за избор на изпълнител/и за 
предварителни разходи по чл. 26, ал. 1, т. 12. 
Процедурите се провеждат в съответствие със 
ЗОП или НВМОП.
(3) Контролът по реда на Наредбата за осъ­
ществяване на предварителен контрол върху 
процедури за обществени поръчки, финансирани 
напълно или частично със средства от европей­
ските фондове, приета с ПМС № 96 от 2009 г. 
(ДВ, бр. 34 от 2009 г.), се осъществява от РА.“
§ 16. Създава се чл. 44а:
„Чл. 44а. (1) В случай на настъпили промени 
в графика, стойностите или дейностите след 
провеждане на процедурата по ЗОП ползвателят, 
който се явява възложители по чл. 7 и чл. 14, 
ал. 4 и 5 ЗОП и/или чл. 1, ал. 4 НВМОП на 
помощта, се задължава преди сключване на 
договора с избрания изпълнител/избраните 
изпълнители по съответната процедура да 
предостави информация на РА за настъпилите 
промени.
(2) Изпълнителният директор на РА със за­
повед одобрява/отказва да одобри настъпилите 
промени в графика, стойността или дейностите 
по проекта, вследствие проведената процедура 
по ЗОП, в срок до 20 работни дни от получа­
ване на информацията по ал. 1.
(3) Ползвателят сключва договора и за­
почва изпълнение на дейностите по проекта 
след сключване на анекс между него и РА за 
настъпилите промени в графика, стойността или 
дейностите по проекта, настъпили вследствие 
на проведената процедура по ал. 1.“ 
§ 17. В чл. 47 се създава ал. 3:
„(3) Ползвателят на помощта – физическо 
лице, може да се регистрира като едноличен 
търговец по чл. 56 от Търговския закон, кой­
то да стане правоприемник на ползвателя на 
помощта по тази наредба.“
§ 18. В чл. 50, ал. 2 след думите „финансова 
помощ“ се поставя запетая и се добавя „про­
цедурите по ЗОП“.
§ 19. В чл. 55, ал. 1 накрая се добавя „по 
смисъла на § 1, т. 44 и при спазване на усло­
вията на този член“.
§ 20. В допълнителните разпоредби, в § 1, 
т. 46, буква „а“ след думата „ремонт“ се добавя 
„и/или наем“.
§ 21. В приложение № 1 към чл. 4, ал. 2 
се правят следните изменения и допълнения:
1. В раздел „Растениевъдство“:
а) в т. 1 думите „и маслодайни“ се заличават;
б) създава се т. 2а:
„2а. Маслодайни култури;“
в) точка 5 се изменя така:
„5. Медицински и ароматни култури;“
г) точка 7 се изменя така:
„7. Овощни  култури (семкови, костилкови, 
орехоплодни, ягодоплодни, южни култури).“
2. В раздел „Животновъдство (включително 
непреработените продукти, получени в резултат 
на отглежданите по-долу животни)“, в т. 6 накрая 
се добавя „и коне от застрашени местни породи, 
включени в приложение № 6 на Наредба № 12 
от 2008 г. за условията и реда за прилагане 
на мярка 214 „Агроекологични плащания“ от 
Програмата за развитие на селските райони за 
периода 2007 – 2013 г. (ДВ, бр. 41 от 2008 г.)“.
§ 22. В приложение № 3 към чл. 6, ал. 6 
се правят следните изменения и допълнения:
1. В т. 1 думата „селскостопански“ се заменя 
със „земеделски“.